10-15 सालों में झारखंड में काफी परिवर्तन हुए हैं : श्रीश्री रविशंकर
कहा- बाबा के आशीर्वाद से आज यहां पहुंच सका हूं
आर्टआॅफ लिविंग के संस्थापक श्रीश्री रविशंकर बुधवार शाम को पांच बजे भोपाल से चार्टर प्लेन से कुंडा हवाई अड्डा पहुंचे जहां बिहार सरकार के पूर्व मंत्री के एन झा, उपायुक्त अरवा राजकमल एसपी विजयालक्ष्मी ने उनका स्वागत किया। हवाई अड्डा से वे सीधे परिसदन पहुंचे जहां कुछ देर आराम करने के बाद देवघर कॉलेज मैदान में कार्यक्रम स्थल पहुंचे। कॉलेज मैदान में पत्रकारों से बात करते हुए उन्होंने कहा कि वे पहली बार देवघर आएं हैं। बाबा के आर्शीवाद से आज यहां पहुंच सका हूं।
उन्होंने कहा कि झारखंड राज्य देश का सबसे अधिक खनिज संपदा वाला राज्य है इसके बाद भी यहां गरीबी है। इसका इसका सबसे बड़ा कारण संपदा का सही उपयोग नहीं होना है। सही उपयोग से यह राज्य सबसे समृद्ध राज्य बन सकता है। यहां विकास की असीम संभावनाएं है। पिछले दस-पंद्रह वर्षों में यहां काफी परिवर्तन हुआ है और विकास की गति भी तेज हुई है। नक्सलवाद पर उन्होंने कहा कि देश के विकास को रोकने में नक्सलवाद सबसे बड़ी समस्या है। कहा कि देवघर शांति की नगरी है इस शहर को विकास की ओर ले जाएं।
रांची | राजधानीका बिरसा मुंडा फुटबॉल स्टेडियम शुक्रवार को श्रद्धा, भक्ति और समर्पण का गवाह बनेगा। आर्ट आॅफ लिविंग के प्रणेता श्रीश्री रविशंकर अनुयायियों को आशिष देंगे। जीवन जीने की कला भी सिखाएंगे। श्रीश्री रविशंकर का सत्संग शाम पांच से रात आठ बजे तक चलेगा। सत्संग की तैयारी में आर्ट आॅफ लिविंग के सदस्य रात-दिन जुटे हैं।
विश्व गुरू पंडित रविशंकर ने बाबा नगरी से ऐलान किया कि वे झारखंड के नक्सल प्रभावित इलाकों में वह कुछ देंगे, जिसकी लोगों की चाहत है। नक्सलवाद पर उन्होंने कहा कि देश के विकास को रोकने में नक्सलवाद सबसे बड़ी समस्या है। इसके साथ ही उन्होंने नसीहत भी दी है कि खून खराबा से कुछ भी हासिल नहीं हो सकता।
hin_Deva hin_Deva hin_Deva hin_Deva hin_Deva hin_Deva